El segle XXI ha sigut una època marcada pel boom de les imatges de guerra en els mitjans. Durant els atemptats de l'11 de setembre, la cadena CNN va mantenir «una programació especial sense precedents de 141 hores d'emissió ininterrompuda, gairebé sis dies, sense publicitat ni programes habituals en la programació del canal». Després d'això, van començar a difondre's vídeos d'Osama Bin Laden en els mitjans. A pesar que la Consellera de Seguretat Nacional dels EUA, Condoleezza Rice, va dictar una ordre de supressió sobre els mitjans estatunidencs perquè no es presentessin imatges del terrorista sense permís previ de l'Administració, van continuar apareixent en els informatius.